CELEX: 62015CN0248
Language: fi
Date: 2015-05-27 00:00:00
Title: Asia C-248/15 P: Valitus, jonka Maxcom Ltd on tehnyt 27.5.2015 unionin yleisen tuomioistuimen (seitsemäs jaosto) asiassa T-413/13, City Cycle Industries v. Euroopan unionin neuvosto, 19.3.2015 antamasta tuomiosta

10.8.2015   
            
            
               FI
            
            
               Euroopan unionin virallinen lehti
            
            
               C 262/8
            
         Valitus, jonka Maxcom Ltd on tehnyt 27.5.2015 unionin yleisen tuomioistuimen (seitsemäs jaosto) asiassa T-413/13, City Cycle Industries v. Euroopan unionin neuvosto, 19.3.2015 antamasta tuomiosta
   (Asia C-248/15 P)
   (2015/C 262/11)
   Oikeudenkäyntikieli: englanti
   
      Asianosaiset
   
   
      Valittaja: Maxcom Ltd (edustaja: avocat L. Ruessmann ja solicitor J. Beck)
   
      Muut osapuolet: City Cycle Industries, Euroopan unionin neuvosto ja Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               ottaa valituksen tutkittavaksi ja toteaa sen perustelluksi
            
         
               —
            
            
               kumoaa unionin yleisen tuomioistuimen toteamukset ensimmäisen kanneperusteen toisesta osasta
            
         
               —
            
            
               kumoaa unionin yleisessä tuomioistuimessa kantajana esiintyneen esittämän ensimmäisen kanneperusteen kokonaisuudessaan
            
         
               —
            
            
               velvoittaa unionin yleisessä tuomioistuimessa kantajana esiintyneen korvaamaan valittajalle muutoksenhausta sekä väliintulosta unionin yleisessä tuomioistuimessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja esittää seuraavat väitteet:
   
               —
            
            
               Unionin yleinen tuomioistuin teki ilmeisen virheen todetessaan, ettei neuvosto voinut perusasetuksen (1) 13 artiklan 1 kohdan nojalla todeta, että unionin yleisessä tuomioistuimessa kantajana esiintynyt harjoitti jälleenlaivausta, niiden tosiseikkojen perusteella, joiden mukaan (i) unionin yleisessä tuomioistuimessa kantajana esiintynyt ei ollut aito srilankalainen valmistaja eikä (ii) se harjoittanut kokoonpanotoimintaa, joka ylitti perusasetuksen 13 artiklan 2 kohdassa säädetyt kynnysarvot.
            
         
               —
            
            
               Vaihtoehtoisesti asetuksen 501/2013 (2) kumoaminen siltä osin kuin se koskee unionin yleisessä tuomioistuimessa kantajana esiintynyttä ei ole perusteltu, vaikka neuvoston toteamukset jälleenlaivauksesta olisivatkin virheellisiä, koska unionin yleinen tuomioistuin vahvisti, että unionin yleisessä tuomioistuimessa kantajana esiintynyt harjoitti kokoonpanotoimintaa, joka ei ylittänyt perusasetuksen 13 artiklan 2 kohdassa säädettyjä kynnysarvoja, ja että kaikki muut vaaditut edellytykset sille, ettei kiertämistoimenpiteitä koskevaa poikkeusta myönnetä unionin yleisessä tuomioistuimessa kantajana esiintyneelle, täyttyivät.
            
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL L 343, s. 51).
   
      (2)  Kiinan kansantasavallasta peräisin olevien polkupyörien tuonnissa täytäntöönpanoasetuksella (EU) N:o 990/2011 käyttöön otetun lopullisen polkumyyntitullin laajentamisesta koskemaan Indonesiasta, Malesiasta, Sri Lankasta ja Tunisiasta lähtöisin olevien polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia 29.5.2013 annettu neuvoston täytäntöönpanoasetus (EU) N:o 501/2013 (EUVL L 153, s. 1).